14. MARTS 2008 DELREGNSKABER FOR POST DANMARKS HOVEDOMRÅDER 2007 


LOVGRUNDLAG 

I henhold til § 6, stk. 4 i det af Transport- og 
Energiministeriets udstedte Regnskabsreglement for Post 
Danmark A/S' gældende fra 1. januar 2006 skal Post 
Danmark i aggregeret form offentliggøre delregnskaber for 
hovedområderne. Hovedområderne omfatter 
eneretsområdet, konkurrenceområdet med befordringspligt 
samt konkurrenceområdet uden befordringspligt. 


PRINCIPPER OG METODER 
Delregnskaberne udarbejdes efter samme 
regnskabspraksis som selskabets årsrapport og er opstillet 
efter Regnskabsreglementets principper og metoder for 
indtægts- og omkostningsallokering, og er baseret på en 
dokumenteret model. Opstilling af del- og 
produktregnskaber sker på basis af registreringer af 
indtægter og omkostninger på baggrund af 
regnskabskonteringer, timeregistreringer på 
arbejdsprocesser, løbende statistikoptagelse, studier og 
samplingsanalyser og ved sammenstilling af disse. 


Omkostninger henføres til de enkelte hovedområder på 
baggrund af detaljerede og dokumenterede analyser af de 
enkelte tjenesters (produkters) omkostningstræk på 
virksomhedens processer (salgs-, filial-, transport-, 
produktions- samt omdelingsprocesser). Der er således 
etableret en model, der i høj grad kan understøtte 
sammenhængen mellem de enkelte driftsprocesser i 
virksomheden og værdiansættelsen af samme processer. 


Reglementets regelsæt medfører, at befordringspligtige 
produkter betragtes som de dimensionerende produkter i 
Post Danmark. Til disse produkter henregnes 
omkostninger, der er nødvendige for at etablere det 
nuværende produktions- og styringssystem til salg, 
indsamling, behandling, transport og omdeling af 
forsendelserne. Produktions- og styringssystemet omfatter 
tillige relevante omkostninger ved filialnettet, 
ledelsessystemet og centrale omkostninger. 


Til produkter uden befordringspligt henregnes således 
omkostninger, som håndteringen af disse produkter giver 
anledning til, dels alle direkte henførbare omkostninger 
(inkrementelle omkostninger), dels fællesomkostninger 
vedrørende drift og udvidelse af det grundlæggende 
produktions- og styringssystem. Hertil kommer en 
forholdsmæssig andel af ikke henførbare 
fællesomkostninger. 


På baggrund af dynamikken i Post Danmarks markeder, 
produkter, organisation og produktionsapparat tilpasses 
økonomimodellen bag delregnskaber løbende, således at 
den bedst muligt afspejler indtægters og omkostningers 
fordeling. Post Danmark har etablerede procedurer og 
retningslinjer, der sikrer dette arbejde. Desuden er det 


sikret, at modeldokumentationen løbende ajourføres i takt 
med gennemførte ændringer i virksomhedens processer. 
Som en integreret del af dette arbejde sker tillige en 
løbende finjustering af de underliggende 
regnskabskonteringer, statistikopgørelser, studier og 
samplingsundersøgelser. 


DELREGNSKABER FOR POST 
DANMARKS HOVEDOMRÅDER 2007 

I overensstemmelse med ovenstående har Post Danmark i 
2007 gennemført en række tilpasninger i analyser, 
datafangst samt metoder der fordeler omkostninger mellem 
produkter i hovedområderne. Tilpasningerne vedrører bl.a. 
forbedret metode til at fordele lønninger, driftsomkostninger 
m.m. forbundet med klargøring af forsendelser, hvor en 
statistisk metode er erstattet af direkte analyser af driften, 
og tilpasninger i metoden for fordeling af omkostninger til 
afhentning af forsendelser. Den samlede resultateffekt af 
tilpasningerne giver en resultatnedgang for eneretsområdet 
på ca. 70 mio. kr., for konkurrenceområdet med 
befordringspligt på ca. 43 mio. kr. og en resultatforøgelse 
for konkurrenceområdet uden befordringspligt på ca. 113 
mio. kr. 


Resultat før skat i 2007 fordeler sig med 603 mio. kr. på 
eneretsområdet og 298 mio. kr. på konkurrenceområdet 
under et, jf. tabel 1. 


Regnskabsreglementets § 5, stk. 2 giver under visse 
omstændigheder koncessionshaveren mulighed for at 
foretage krydssubsidiering. Ved udarbejdelse af regnskaber 
for hovedområderne omfattende regnskabsåret 2007 har 
Post Danmark ikke anvendt mulighederne for 
krydssubsidiering. 


Delregnskaberne omfatter konsoliderede regnskabstal for 
Post Danmark A/S og datterselskaberne Post Danmark 
Leasing A/S, Budstikken A/S, Data Scanning A/S samt 
Transportgruppen A/S. 


Resultat af Post Danmarks kapitalandele i De Post - La 
Poste, e-Boks og PNL indgår i resultatet for hovedområdet 
Konkurrence uden befordringspligt. 


Konkurrenceområdet består af hovedområderne 
konkurrence med befordringspligt og konkurrence uden 
befordringspligt, jf. tabel 2. 


Fra og med 2007 ydes der ikke længere statstilskud til Post 
Danmarks for at forsende og udbringe dag-, uge- og 
månedsblade og tidsskrifter til særlig lave takster. Post 
Danmark har således i 2007 ikke modtaget nogen form for 
statstilskud. 


14. MARTS 2008 ÅRSREGNSKABSMEDDELELSE 2007 FOR POST DANMARK KONCERNEN 


REVISORERKLÆRING 

I henhold til Regnskabsreglementet § 6, stk. 1 har 
revisionsfirmaet Deloitte over for Post Danmark afgivet 
erklæring om, at de til enhver tid gældende principper og 
metoder for opstilling af produktøkonomiopgørelserne, 
således som disse fremgår af den detaljerede beskrivelse 
(modeldokumentation), jf. § 4, stk. 9, overholder de 
principper og metoder, der er nævnt i § 4, stk. 1 — 8. 


I henhold til Regnskabsreglementet § 6, stk. 2 har den af 
generalforsamlingen valgte statsautoriserede revisor for 
Post Danmark (PricewaterhouseCoopers) afgivet en 
erklæring om, at produktøkonomiopgørelserne er i 


overensstemmelse med de gældende principper jf. & 4, stk. 


9, at kravene i § 4, stk. 10 er opfyldt, samt at principperne i 
8 5 er overholdt. 


Ovenstående erklæringer er tilgængelige på Post 


Danmarks hjemmeside. 

















Tabel 1 
2006 2007 2006 2007 2006 2007 
er Eneret Eneret Konkurrence Konkurrence Post Danmark Post Danmark 

Beløb i mio. kr. 

total total 
Nettoomsætning 3.954 31890 7.765 8.192 1S 12.082 
Omkostninger i alt (8.222) (3.287) (7.310) (7.894) (10.532) (11.181) 
Resultat før skat 733 603 455 298 1.187 901 

Tabel 2 
2006 2007 2006 2007 2006 2007 
Konkurrence Konkurrence Konkurrence Konkurrence Konkurrence Konkurrence 
Beløb i mio. kr. med med uden uden total total 

befordringspligt befordringspligt  befordringspligt = befordringspligt 

Nettoomsætning 4.691 4.623 3.074 22509 7.765 8.192 
Omkostninger i alt (4.433) (4.444) (2.877) (3.450) (7.310) (7.894) 
Resultat før skat 258 179 197 119 455 298 





Note: Grundet afrunding kan der være difference på 1 mio. kr. 

